PMIndiaData/PMIndiaSum huggingface dataset:
പ്രധാനമന്ത്രി ചെനാനി-നാഷ്‌രി തുരങ്കപ്പാത രാഷ്ട്രത്തിനു സമര്‍പ്പിച്ചു; ഉധംപൂരില്‍ പൊതുയോഗത്തെ അഭിസംബോധന ചെയ്തു

ഇന്ത്യയിലെ ഏറ്റവും ദൈര്‍ഘ്യമേറിയ തുരങ്ക റോഡായ ജമ്മു കശ്മീരിലെ ചെനാനി-നാഷ്‌രി പാത പ്രധാനമന്ത്രി ശ്രീ. നരേന്ദ്ര മോദി രാഷ്ട്രത്തിനു സമര്‍പ്പിച്ചു. ഒന്‍പതു കിലോമീറ്ററാണു പാതയുടെ ദൈര്‍ഘ്യം. തുരങ്കപ്പാതയിലൂടെ സഞ്ചരിച്ച പ്രധാനമന്ത്രിക്കു മുമ്പില്‍ പദ്ധതിയുടെ പ്രധാന സവിശേഷതകള്‍ വിശദീകരിക്കപ്പെട്ടു. ഉധംപൂരില്‍ സംഘടിപ്പിക്കപ്പെട്ട പൊതുയോഗത്തില്‍ പ്രസംഗിക്കവേ, ലോകനിലവാരത്തിലുള്ളതും ഏറ്റവും മേന്‍മയാര്‍ന്നതും ആണ് ഈ പാതയെന്നു പ്രധാനമന്ത്രി വ്യക്തമാക്കി. പരിസ്ഥിതിസൗഹൃദപരമായ പാത ആഗോളതാപനത്തിനെതിരെ പോരാടുന്നതിനു സഹായകമാകുമെന്ന് അദ്ദേഹം ചൂണ്ടിക്കാട്ടി. തെറ്റിദ്ധരിപ്പിക്കപ്പെട്ട ചില യുവാക്കള്‍ കല്ലെറിയുമ്പോള്‍ കശ്മീരിന്റെ യുവത്വം അടിസ്ഥാന സൗകര്യവികസനത്തിനു കല്ലു പാകുകയാണെന്നു പ്രധാനമന്ത്രി വ്യക്തമാക്കി. തുരങ്കപ്പാത, വിനോദസഞ്ചാരത്തെ പ്രോത്സാഹിപ്പിക്കുകയും അതുവഴി സാമ്പത്തിക വളര്‍ച്ച സൃഷ്ടിക്കുകയും ചെയ്യുമെന്ന് അദ്ദേഹം പറഞ്ഞു. അക്രമത്തിനും തീവ്രവാദത്തിനും ആരെയും ഒരിക്കലും സഹായിക്കാന്‍ സാധിക്കില്ലെന്നു പ്രധാനമന്ത്രി ചൂണ്ടിക്കാട്ടി. ജമ്മു കശ്മീര്‍ മുഖ്യമന്ത്രി ശ്രീമതി മെഹബൂബ മുഫ്തിക്കു നന്ദി പറഞ്ഞ അദ്ദേഹം, സംസ്ഥാനത്തിനായി കേന്ദ്ര ഗവണ്‍മെന്റ് പ്രഖ്യാപിച്ച പ്രത്യേക പാക്കേജ് ഉപയോഗപ്പെടുത്തിയാണു പദ്ധതിപ്രവര്‍ത്തനം ആരംഭിച്ചതെന്നു വ്യക്തമാക്കി. മുന്‍ പ്രധാനമന്ത്രി ശ്രീ. അടല്‍ ബിഹാരി വാജ്‌പേയിയുടെ വീക്ഷണവും പ്രവര്‍ത്തനവും ഓര്‍മിപ്പിച്ച പ്രധാനമന്ത്രി, കേന്ദ്ര ഗവണ്‍മെന്റിന്റെ ഏക മന്ത്രം വികസനമാണെന്നും അതു ജനപങ്കാളിത്തത്തിലൂടെ നേടിയെടുക്കാന്‍ സാധിക്കുമെന്നും കൂട്ടിച്ചേര്‍ത്തു.
പശ്ചിമ ബംഗാളിലെ ജൽപായ്ഗുരി അപകടത്തിൽ   പ്രധാനമന്ത്രി അനുശോചിച്ചു

പശ്ചിമ ബംഗാളിലെ ജൽപായ്ഗുരിയിൽ ദുർഗാപൂജ ആഘോഷത്തിനിടെയുണ്ടായ അപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : “പശ്ചിമ ബംഗാളിലെ ജൽപായ്ഗുരിയിൽ ദുർഗ്ഗാപൂജ ആഘോഷങ്ങൾക്കിടെയുണ്ടായ അപകടത്തിൽ വേദനിക്കുന്നു. പ്രിയപ്പെട്ടവരെ നഷ്ടപ്പെട്ടവർക്ക് അനുശോചനം: പ്രധാനമന്ത്രി “ ND
ഫിപിക് ഉച്ചകോടിക്കിടെ പ്രധാനമന്ത്രിയുടെ ഉഭയകക്ഷി ചര്‍ച്ചകള്‍

ഇന്ത്യ – പസഫിക് ദ്വീപ് രാഷ്ട്രങ്ങളുടെ സഹകരണ യോഗത്തിന്റെ (ഫിപിക്) ഉച്ചകോടിയ്ക്കിടെ പ്രധാനമന്ത്രി ശ്രീ. നരേന്ദ്ര മോദി ജയ്പൂരില്‍ വിവിധ രാഷ്ട്രതലവന്മാരുമായി ഉഭയകക്ഷി ചര്‍ച്ചകള്‍ നടത്തി. ഫിജി പ്രധാനമന്ത്രി ജോസയ്യ വി. ബൈനിമാരാമ, പാപ്പ്വാ ന്യൂഗ്വനിയ പ്രധാനമന്ത്രി പിറ്റര്‍ ഒ നീല്‍, വനാട്ടു പ്രധാനമന്ത്രി സാത്തോ കിള്‍മാന്‍, നൗറു പ്രസിഡന്റ് ബാരോണ്‍ ദിവാവേസി വക്വ എന്നിവരുമായാണ് പ്രധാനമന്ത്രി ചര്‍ച്ചകള്‍ നടത്തിയത്. ഐക്യരാഷ്ട്രസഭയുടെ പരിഷ്‌കരണത്തിനും സുരക്ഷാ സമിതിയില്‍ സ്ഥിരാംഗത്തിനുള്ള ഇന്ത്യയുടെ സ്ഥാനാര്‍ഥിത്വത്തിനും ഈ രാഷ്ട്ര നേതാക്കള്‍ ശക്തമായ പിന്‍തുണ അറിയിച്ചു. കാലാവസ്ഥ വ്യതിയാനം നേരിടുന്നതിനുള്ള സാങ്കേതിക വിദ്യകള്‍ അവലംബിക്കുന്നതിന് ഇന്ത്യ പസഫിക് ദ്വീപ് രാഷ്ട്രങ്ങളേടൊത്ത്് പ്രവര്‍ത്തിക്കുമെന്ന് പ്രധാനമന്ത്രി ശ്രീ. നരേന്ദ്ര മോദി ഉറപ്പു നല്‍കി.
പ്രധാനമന്ത്രിയുടെ റഷ്യന്‍ സന്ദര്‍ശനത്തിനിടെ ഒപ്പുവച്ച ധാരണാപത്രങ്ങളുടെ / കരാറുകളുടെ പട്ടിക (ജൂണ്‍ 01, 2017)

1. 201-19ലെ സാംസ്‌ക്കാരിക വിനിമയത്തിനുള്ള പരിപാടിയ്ക്കുള്ള ധാരണാപത്രത്തില്‍ റഷ്യന്‍ ഫെഡറേഷന്‍ സാംസ്‌ക്കാരിക മന്ത്രാലയവും ഇന്ത്യന്‍ റിപ്പബ്ലിക്കിന്റെ സാംസ്‌ക്കാരിക മന്ത്രാലയം പ്രതിനിധിയും ഒപ്പുവച്ചു. ഇന്ത്യയ്ക്ക് വേണ്ടി അംബാസിഡര്‍ പങ്കജ് സരണും റഷ്യന്‍ പ്രതിനിധിയായി സാംസ്‌ക്കാരിക മന്ത്രി വ്‌ളാദ്മീര്‍ മെഡിന്‍സ്‌കിയും കരാറില്‍ ഒപ്പിട്ടു. 2. കുടംകുളം അണുശക്തി നിലയത്തിന്റെ (കെ.കെ.5ഉം കെ.കെ.6ഉം) ക്രെഡിറ്റ് പ്രോട്ടോകോള്‍ പ്രകാരം നിര്‍മ്മിക്കുന്നതിനുള്ള പൊതുചട്ടക്കൂട് കരാറില്‍ ഇന്ത്യന്‍ പ്രതിനിധി-നാഷണല്‍ പവര്‍കോര്‍പ്പറേഷേന്‍ ഇന്ത്യ ലിമിറ്റഡ് (എന്‍.പി.സി.ഐ.എല്‍) ചെയര്‍മാനും റഷ്യന്‍ പ്രതിനിധി-റോസാതോം(ആര്‍.ഒ.എസ്.എ.ടി.ഒ.എം) സി.ഇ.ഒ അലക്‌സി ലിഖാചേവും 3. ഇന്ത്യന്‍ ഡിജിറ്റല്‍ ലൈബ്രറി ഓഫ് ട്രഡിഷണല്‍ നോളേജ് (ടി.കെ.ഡി.എല്‍) ന് റോസ്പാറ്റന്റ് വിദഗ്ധരെ അനുവദിക്കുന്നതുമായി ബന്ധപ്പെട്ട കരാറില്‍ ഫെഡറല്‍ സര്‍വീസ് ഫോര്‍ ഇന്റലക്ച്വല്‍ പ്രോപ്പര്‍ട്ടി(ബൗദ്ധികസ്വത്ത്)(റോസ്‌പേറ്റന്റ്)യും ഇന്ത്യയിലെ ശാസ്ത്ര വ്യാവസായിക ഗവേഷണഷ കൗണ്‍സിലും ഒപ്പുവച്ചു. ഇന്ത്യന്‍ പ്രതിനിധി-അംബാസിഡര്‍ പങ്കജ് സരണ്‍. റഷ്യന്‍ പ്രതിനിധി-റോസ്‌പേറ്റന്റ് തലവന്‍ മിസ്റ്റര്‍: ഗ്രിഗോറി ഇവിലിവ് 4. നാഗ്പൂര്‍ സെക്കന്തരാബാദ് മേഖലയിലെ അതിവേഗ റെയില്‍വേ സര്‍വീസ് നടപ്പാക്കുന്നതിനുള്ള ഒരുക്കങ്ങള്‍ സംബന്ധിച്ച നീതീകരണ ധാരണാപത്രത്തില്‍ റഷ്യന്‍ റെയില്‍വേയും ഇന്ത്യന്‍ റിപ്പബ്ലിക്കിന്റെ റെയില്‍വേ മന്ത്രാലയവും ഒപ്പുവച്ചു. ഇന്ത്യന്‍ പ്രതിനിധി-അംബാസിഡര്‍ പങ്കജ് സരണ്‍. റഷ്യന്‍ പ്രതിനിധി-റഷ്യന്‍ റെയില്‍വേ പ്രസിഡന്റ് ഒലേഗ് ബിലോസെറോവ്. 5. പരസ്പര സഹകരണത്തിന് അല്‍റോസാ സംയുക്ത സ്‌റ്റോക് കമ്പനി(പൊതുസംയുക്ത സ്‌റ്റോക് കമ്പനി)യും ഇന്ത്യന്‍ ജെം ജുവലറി കയറ്റുമതി പ്രമോഷന്‍ കൗണ്‍സിലും തമ്മില്‍ ധാരണാപത്രം. ഇന്ത്യന്‍ പ്രതിനിധി- ജെം ജൂവലറി എക്‌പോര്‍ട്ട് കൗണ്‍സില്‍ ചെയര്‍മാന്‍(ജി.ജെ.ഇ.പി.സി) ശ്രീ പ്രവീണ്‍ ശങ്കര്‍ പാണ്ഡ്യ. റഷ്യന്‍ പ്രതിനിധി- എ.എല്‍ പ്രസിഡന്റ് മിസ്‌റര്‍ സെര്‍ജി ഇവാനോവ്.
പ്രധാനമന്ത്രി ശ്രീ നരേന്ദ്ര മോദി നേപ്പാൾ പ്രധാനമന്ത്രി. ശ്രീ. ഷേർ ബഹാദൂർ ദ്യൂബയുമായി   ടെലിഫോണിൽ സംസാരിച്ചു

നേപ്പാൾ പ്രധാനമന്ത്രിയായി നിയമിതനായതിനും പാർലമെന്റിൽ വിശ്വാസ വോട്ടെടുപ്പ് നേടിയതിനും അഭിനന്ദനങ്ങളും ആശംസകളും അറിയിക്കാൻ പ്രധാനമന്ത്രി ശ്രീ നരേന്ദ്ര മോദി നേപ്പാൾ പ്രധാനമന്ത്രി. ശ്രീ. ഷേർ ബഹാദൂർ ദ്യൂബയെ ടെലിഫോണിൽ വിളിച്ചു. ഇന്ത്യയും നേപ്പാളും തമ്മിലുള്ള പ്രത്യേക സൗഹൃദത്തിന് അടിവരയിടുന്ന അതുല്യവും സഹസ്രാബ്ദങ്ങളും പഴക്കമുള്ള ആളുകളുമായുള്ള ബന്ധങ്ങൾ അനുസ്മരിച്ചുകൊണ്ട് എല്ലാ മേഖലകളിലും ഉഭയകക്ഷി സഹകരണം വർദ്ധിപ്പിക്കുന്നതിന് ഒരുമിച്ച് പ്രവർത്തിക്കാൻ നേതാക്കൾ സമ്മതിച്ചു. കോവിഡ് -19 മഹാമാരിക്കെതിരായ നിരന്തര പരിശ്രമങ്ങളുടെ പശ്ചാത്തലത്തിൽ സഹകരണവും ഏകോപനവും ശക്തിപ്പെടുത്തുന്നതിനുള്ള മാർഗങ്ങൾ അവർ ചർച്ച ചെയ്തു.
പ്രധാനമന്ത്രിയുടെ ലോക ശൗചാലയ ദിന സന്ദേശം

ലോക ശൗചാലയ ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി പുറപ്പെടുവിച്ച പ്രസ്താവന: ‘രാജ്യത്തെ ശുചിത്വ സംവിധാനങ്ങള്‍ മെച്ചപ്പെടുത്തുന്നതിനായുള്ള പ്രതിജ്ഞാബദ്ധത ലോക ശൗചാലയ ദിനത്തില്‍ നാം പുതുക്കുകയാണ്. ഇന്ത്യയുടെ വിവിധ ഭാഗങ്ങളില്‍ കൂടുതല്‍ ശൗചാലയങ്ങള്‍ നിര്‍മിക്കാനായി പ്രവര്‍ത്തിക്കുന്ന വ്യക്തികളെയും സംഘടനകളെയും ഞാന്‍ അഭിനന്ദിക്കുന്നു. അവരുടെ വിലമതിക്കാനാവാത്ത സംഭാവന സ്വച്ഛ് ഭാരത് ദൗത്യത്തിനു ഉറച്ച വേഗം പകരുന്നു.’
ഹിന്ദുസ്ഥാന്‍ ടൈംസ് ലീഡര്‍ഷിപ്പ് ഉച്ചകോടിയില്‍ പ്രധാനമന്ത്രി നടത്തിയ പ്രസംഗം

പ്രധാനമന്ത്രി ശ്രീ നരേന്ദ്രമോദി ഹിന്ദുസ്ഥാന്‍ ടൈംസ് നേതൃത്വ ഉച്ചകോടിയെ അഭിസംബോധന ചെയ്തു. ഇന്നത്തെ ആഗോള പശ്ചാത്തലത്തില്‍ ഇന്ത്യയുടെ സ്ഥിതിയെന്താണെന്നു വിലയിരുത്തപ്പെടണമെന്നും ഏതാനും വര്‍ഷങ്ങള്‍ക്ക് മുമ്പ് രാജ്യത്തിന്റെ സ്ഥാനം എവിടെയായിരുന്നുവെന്നത് ഇവിടെ പ്രസക്തമാണെന്നും ശോഭനമായ ഒരു ഭാവിയിലേക്കുളള ഇന്ത്യയുടെ കുതിപ്പ് വിശദീകരിച്ചുകൊണ്ട് പ്രധാനമന്ത്രി പറഞ്ഞു. സാമ്പത്തിക പരിഷ്‌ക്കരണങ്ങളെ സംബന്ധിച്ചുളള വീക്ഷണം വ്യക്തമാക്കിയ പ്രധാനമന്ത്രി, മൊത്തം ആഭ്യന്തര ഉല്‍പാദന വളര്‍ച്ചാനിരക്ക് 7.4% ആയതും വ്യാപാരം നടത്തുന്നതിനുളള സ്ഥിതി മെച്ചപ്പെട്ടതും ഉള്‍പ്പെടെ സമീപകാലത്തുണ്ടായ ചില വന്‍സാമ്പത്തിക വിജയങ്ങളെക്കുറിച്ചും പരാമര്‍ശിച്ചു. കേന്ദ്രസര്‍ക്കാരും സംസ്ഥാനങ്ങളും സഹകരിച്ചു പ്രവര്‍ത്തിക്കുന്നതുകൊണ്ടുമാത്രമേ വ്യാപാരം നടത്തുന്നതിനുളള സാഹചര്യം മെച്ചപ്പെടുകയുളളുവെന്ന് അദ്ദേഹം പറഞ്ഞു. 14ാം ധനകാര്യകമ്മിഷന്‍ ശുപാര്‍ശകള്‍ പ്രകാരം സംസ്ഥാനങ്ങള്‍ക്ക് അധിക സാമ്പത്തികസഹായം നല്‍കിയിട്ടുണ്ടെന്ന് പ്രധാനമന്ത്രി പറഞ്ഞു. എല്‍.ഇ.ഡി. ലൈറ്റ് വിതരണ പദ്ധതിയിലൂടെയും എല്‍.പി.ജി. സബ്‌സിഡി നേരിട്ടു വിതരണം ചെയ്യുന്നതിലൂടെയും ആയിരക്കണക്കിന് കോടി രൂപ ലാഭിക്കുന്നത് എങ്ങനെയെന്നു പ്രധാനമന്ത്രി വിശദീകരിച്ചു. വേപ്പില്‍ പൊതിഞ്ഞ് നല്‍കുകവഴി കാര്‍ഷികാവശ്യത്തിനുളള യൂറിയ വകമാറ്റി ഉപയോഗിക്കുന്നത് തടയാന്‍ കഴിയുമെന്ന് അദ്ദേഹം പറഞ്ഞു. റെയില്‍ മേഖലയില്‍ ബീഹാറില്‍ രണ്ട് ലോക്കോമോട്ടീവ് നിര്‍മ്മാണ യൂണിറ്റുകള്‍ നിര്‍മ്മിക്കുന്നതിനായി അടുത്തിടെ നേരിട്ടുളള വിദേശനിക്ഷേപം അനുവദിച്ച കാര്യവും അദ്ദേഹം പരാമര്‍ശിച്ചു. വൈദ്യുതിയെത്താത്ത 18000 ഗ്രാമങ്ങളില്‍ വൈദ്യുതി എത്തിക്കാനുളള ഇന്ത്യയുടെ ബൃഹദ്‌വൈദ്യുതീകരണ പദ്ധതിയെക്കുറിച്ചും പ്രധാനമന്ത്രി സംസാരിച്ചു. ഇതിന്റെ പുരോഗതി ഗ്രാമീണ്‍ വൈദ്യുതീകരണ്‍ ആപ്പിലൂടെ ആര്‍ക്കുവേണമെങ്കിലും നേരിട്ട് നോക്കാവുന്നതാണെന്ന് അദ്ദേഹം ചൂണ്ടിക്കാട്ടി.
തുണിത്തരങ്ങള്‍ക്കും മെയ്ഡ്-അപ്പിനും കയറ്റുമതി തീരുവ ദീര്‍ഘിപ്പിക്കാന്‍ മന്ത്രിസഭയുടെ അംഗീകാരം

സംസ്ഥാന, കേന്ദ്ര നികുതികളിലെയും ലെവികളിലെയും ഇളവുകള്‍(ആര്‍.ഒ.എസ്.സി.ടി.എല്‍) 2020 ഏപ്രില്‍ ഒന്നുമുതല്‍ തുടരുന്നതിനും കയറ്റുമതി ഉല്‍പ്പന്നങ്ങള്‍ക്കുള്ള ഡ്യുട്ടികളും തീരുവകളും ഒഴിവാക്കലു(ആര്‍.ഒ.ഡി.ടി.ഇ.പി)മായി ഈ പദ്ധതി സംയോജിപ്പിക്കുന്നതുവരെ തുടരാനും പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം തീരുമാനിച്ചു. വസ്ത്രങ്ങള്‍ക്കും മെയ്ഡ്-അപ്പിനുമുള്ള ആര്‍.ഒ.എസ്.സി.ടി.എല്‍. പദ്ധതി 2020 ഏപ്രില്‍ ഒന്നുമുതല്‍ ടെക്സ്റ്റൈല്‍സ് മന്ത്രാലയം വിജ്ഞാപനം ചെയ്ത പദ്ധതിയുടെ മാര്‍ഗ്ഗനിര്‍ദ്ദേശങ്ങളിലും നിരക്കുകളിലും ഒരു മാറ്റവുമില്ലാതെ ആര്‍.ഒ.എസ്.സി.ടി.എല്‍. പദ്ധതി ആര്‍.ഒ.ഡി.ടി.ഇ.പിയുമായി ലയിപ്പിക്കുന്നതുവരെ തുടരും. 2020 മാര്‍ച്ച് 31ന് ശേഷവും ആര്‍.ഒ.എസ്.സി.ടി.എല്‍. പദ്ധതി തുടരുന്നത് ഇപ്പോള്‍ മറ്റൊരു സംവിധാനത്തിലും ഒരു ഇളവുമില്ലാത്ത ടെക്സ്റ്റെല്‍സ് മേഖലയ്ക്ക് എല്ലാ നികുതികളിലും ലെവികളിലും ഇളവ് നല്‍കുക വഴി കുടുതല്‍ മത്സരാധിഷ്ഠിതമാക്കുമെന്നാണ് പ്രതീക്ഷിക്കുന്നത്.
പ്രധാനമന്ത്രി ദ്വാരകാധീശ് ക്ഷേത്രത്തില്‍ പ്രാര്‍ഥിച്ചു; ദ്വാരകയില്‍ പൊതുയോഗത്തെ അഭിസംബോധന ചെയ്യുന്നു

പ്രധാനമന്ത്രി ശ്രീ. നരേന്ദ്ര മോദി തന്റെ രണ്ടു ദിവസത്തെ ഗുജറാത്ത് സന്ദര്‍ശനത്തിനു ദ്വാരകയിലെ ദ്വാരകാധീശ് ക്ഷേത്രത്തില്‍ പ്രാര്‍ഥിച്ചുകൊണ്ട് തുടക്കമിട്ടു. ഓഖയ്ക്കും ബേഠ് ദ്വാരകയ്ക്കും ഇടയിലുള്ള പാലത്തിന്റെയും മറ്റു റോഡ് വികസനപദ്ധതികളുടെയും ശിലാസ്ഥാപനം അദ്ദേഹം നിര്‍വഹിച്ചു. ദ്വാരകയില്‍ ഇന്നു പുതിയ ഊര്‍ജവും ആവേശവും ഉള്ളതായി തനിക്ക് അനുഭവപ്പെട്ടുവെന്നു പ്രധാനമന്ത്രി പറഞ്ഞു. തറക്കല്ലിടപ്പെട്ട പാലം നമ്മെ പ്രാചീന പൈതൃകവുമായി ബന്ധിപ്പിക്കാന്‍ ഉതകുന്നതാണെന്ന് അദ്ദേഹം ചൂണ്ടിക്കാട്ടി. അതു വിനോദസഞ്ചാരത്തെ പ്രോത്സാഹിപ്പിക്കുകയും അതുവഴി തൊഴിലവസരങ്ങള്‍ സഷ്ടിക്കുകയും ചെയ്യുമെന്നു സൂചിപ്പിച്ച പ്രധാനമന്ത്രി, വികസനമാണു വിനോദസഞ്ചാരത്തെ പ്രോത്സാഹിപ്പിക്കുന്നതില്‍ ഏറ്റവും പ്രധാനമെന്നു വ്യക്തമാക്കി. ഏതാനും വര്‍ഷങ്ങള്‍ക്കു മുന്‍പുവരെ അടിസ്ഥാന സൗകര്യങ്ങളുടെ അഭാവം നിമിത്തം എന്തെല്ലാം ബുദ്ധിമുട്ടുകളും വെല്ലുവിളികളുമാണ് ബേഠ് ദ്വാരകയിലെ ജനങ്ങള്‍ നേരിടേണ്ടിവന്നിരുന്നതെന്ന് അദ്ദേഹം ഓര്‍മിപ്പിച്ചു. വിനോദസഞ്ചാര മേഖലയുടെ വികാസം ഒറ്റപ്പെട്ട നിലയില്‍ സംഭവിക്കില്ലെന്നു പ്രധാനമന്ത്രി പറഞ്ഞു. ഗിറിലേക്കു കൂടുതല്‍ വിനോദസഞ്ചാരികളെ എത്തിക്കണമെങ്കില്‍ തൊട്ടടുത്ത പ്രദേശമായ ദ്വാരകയും മറ്റും സന്ദര്‍ശിക്കാന്‍ സഞ്ചാരികളെ പ്രേരിപ്പിക്കണമെന്നു ചൂണ്ടിക്കാട്ടുകയും ചെയ്തു. അടിസ്ഥാനസൗകര്യം വര്‍ധിപ്പിക്കുന്നത് സാമ്പത്തിക പ്രവര്‍ത്തനങ്ങള്‍ വര്‍ധിക്കുന്നതിനും വികസനത്തെ ഉത്തേജിപ്പിക്കുന്നതിനും സഹായകമായ വിധത്തില്‍ വേണം. തുറമുഖങ്ങള്‍ വികസിപ്പിക്കുകയും തുറമുഖങ്ങള്‍ വഴിയുള്ള വികസനം സാധ്യമാക്കുകയും വേണം. ഇന്ത്യയുടെ വികസനത്തെ മുന്നോട്ടു നയിക്കുന്നതു നാവിക സമ്പദ്‌വ്യവസ്ഥ ആയിരിക്കണമെന്നും പ്രധാനമന്ത്രി കൂട്ടിച്ചേര്‍ത്തു. മത്സ്യത്തൊഴിലാളികളുടെ ശാക്തീകരണത്തിനായി ഇന്ത്യാ ഗവണ്‍മെന്റ് നടപടികള്‍ എടുത്തുവരികയാണെന്ന് അദ്ദേഹം വെളിപ്പെടുത്തി. വിഭവലഭ്യത ഉറപ്പാക്കിയതിനാല്‍ കാണ്ട്‌ല തുറമുഖം അഭൂതപൂര്‍വമായ വളര്‍ച്ച നേടിക്കൊണ്ടിരിക്കുകയാണെന്നും പ്രധാനമന്ത്രി പറഞ്ഞു. അലാങ്കിനു പുതുജീവന്‍ പകരാന്‍ സാധിച്ചുവെന്നും അവിടെയുള്ള തൊഴിലാളികളുടെ ക്ഷേമത്തിനായി നടപടികള്‍ കൈക്കൊണ്ടുവെന്നും അദ്ദേഹം അറിയിച്ചു. നാവിക സുരക്ഷാ സംവിധാനം ആധുനികവല്‍കരിക്കാന്‍ ഗവണ്‍മെന്റ് പ്രവര്‍ത്തിച്ചുവരികയാണെന്നു പ്രധാനമന്ത്രി പറഞ്ഞു. ഇതിനായി ദ്വാരകയിലെ ദേവ്ഭൂമിയില്‍ ഒരു വിദഗ്ധകേന്ദ്രം സ്ഥാപിക്കും. ഇന്നലെ നടന്ന ജി.എസ്.ടി. കൗണ്‍സിലില്‍ സമവായത്തിന്റെ അടിസ്ഥാനത്തില്‍ കൈക്കൊണ്ട തീരുമാനങ്ങള്‍ വിശദീകരിക്കവേ, ഗവണ്‍മെന്റില്‍ വിശ്വാസം ഉണ്ടായിരിക്കുകയും നല്ല ഉദ്ദേശ്യത്തോടെ തീരുമാനങ്ങള്‍ കൈക്കൊള്ളുന്ന സാഹചര്യം ഉണ്ടാവുകയും ചെയ്യുമ്പോള്‍ ദേശതാല്‍പര്യത്തിനായി ജനങ്ങള്‍ പിന്തുണയ്ക്കുക സ്വാഭാവികമാണെന്നു പ്രധാനമന്ത്രി വ്യക്തമാക്കി. ജനങ്ങളുടെ പ്രതീക്ഷകള്‍ യാഥാര്‍ഥ്യമാക്കാനും ദാരിദ്ര്യത്തിനെതിരെ പോരാടാനും ഗവണ്‍മെന്റ് ശ്രമിക്കുന്നതായി അദ്ദേഹം ആവര്‍ത്തിച്ചു. ലോകത്തിന്റെ ശ്രദ്ധ ഇന്ത്യയിലേക്കു തിരിഞ്ഞിരിക്കുകയാണെന്നും ഇവിടെ നിക്ഷേപം നടത്താന്‍ ആള്‍ക്കാര്‍ മുന്നോട്ടുവന്നുകൊണ്ടിരിക്കുകയാണെന്നും പ്രധാനമന്ത്രി ചൂണ്ടിക്കാട്ടി. ‘ഇന്ത്യയുടെ വികസനത്തിനായി ഗുജറാത്ത് സജീവമായ സംഭാവനകള്‍ അര്‍പ്പിക്കുന്നതായി കാണുന്നു. ഇതിനു ഗുജറാത്ത് ഗവണ്‍മെന്റിനെ അഭിനന്ദിക്കുന്നു.’ പ്രധാനമന്ത്രി പറഞ്ഞു.
ദേശീയ ഉള്‍നാടന്‍ ജലഗതാഗത കോര്‍പറേഷന്‍ (സി.ഐ.ഡബ്ലു.ടി.സി) പിരിച്ചുവിടാനുള്ള നിര്‍ദ്ദേശത്തിന് കേന്ദ്ര മന്ത്രിസഭയുടെ അംഗീകാരം

ദേശീയ ഉള്‍നാടന്‍ ജലഗതാഗത കോര്‍പറേഷന്‍ (സി.ഐ.ഡബ്ലു.ടി.സി) പിരിച്ചുവിടാനുള്ള നിര്‍ദ്ദേശത്തിന് പ്രധാനമന്ത്രി ശ്രീ.നരേന്ദ്ര മോദി അധ്യക്ഷനായ കേന്ദ്ര മന്ത്രിസഭായോഗം അനുമതി നല്‍കി. 2015 ല്‍ സി.ഐ.ഡബ്ലു.ടി.സിയില്‍ സ്വമേധയാ വിരമിക്കല്‍ പദ്ധതി നടപ്പിലാക്കിയിരുന്നു. 2014 ഡിസംബര്‍ 24 ലെ കേന്ദ്ര മന്ത്രിസഭാ തീരുമാനത്തെത്തുടര്‍ന്നായിരുന്നു ഇത്. കൊല്‍ക്കത്താ ഹൈക്കോടതി അംഗീകരിച്ച ഒരു പദ്ധതിയെത്തുടര്‍ന്ന് റിവര്‍ സ്റ്റീം നാവിഗേഷന്‍ കമ്പനിയുടെ ആസ്തിയും ബാധ്യതകളും ഏറ്റെടുത്താണ്, 1956 ലെ കമ്പനീസ് ആക്ടിനുകീഴില്‍ ഗവണ്‍മെന്റ് 1967 ഫെബ്രുവരി 22 നാണ് സി.ഐ.ഡബ്ലു.ടി.സി രൂപീകരിച്ചത്. അടിസ്ഥാനസൗകര്യങ്ങളുടെ അപര്യാപ്തതയും, സംവിധാനത്തിന്റെ പരിമിതിയും കാരണം ആരംഭകാലം മുതല്‍ക്കുതന്നെ കമ്പനി നഷ്ടത്തില്‍ ആയിരുന്നു. നിലവില്‍ കമ്പനിയില്‍ 5 ജോലിക്കാര്‍ മാത്രമേയുള്ളൂ. സ്ഥാവര, ജംഗമ വസ്തുക്കള്‍ കൈമാറിയ ശേഷമേ സി.ഐ.ഡബ്ലു.ടി.സിയുടെ പരിച്ചുവിടല്‍ നടപടികള്‍ ആരംഭിക്കുകയുള്ളൂ. ആസ്തികളില്‍ ഒരു ഭാഗം ഉള്‍നാടന്‍ ജലപാതാ അതോറിറ്റി ഓഫ് ഇന്ത്യ ഏറ്റെടുക്കും. ബ്രഹ്മപുത്ര നദിയിലെ ദേശീയപാത നാലില്‍ സര്‍വീസ് നടത്താന്‍ ഇത് പ്രയോജനപ്പെടുത്തും.
പ്രധാനമന്ത്രി ഗണേശ ചതുര്‍ത്ഥി ആശംസകള്‍ നേര്‍ന്നു

ഗണേശചതുര്‍ത്ഥി ഉത്സവത്തിന്റെ മംഗളാവസരത്തില്‍ പ്രധാനമന്ത്രി ശ്രീ നരേന്ദ്രമോദി ജനങ്ങള്‍ക്ക് ശുഭാംശസകള്‍ നേര്‍ന്നു, എല്ലായിടത്തും സന്തോഷവും സമൃദ്ധിയുമുണ്ടാകട്ടെയെന്ന് ആഗ്രഹിക്കുന്നതായി അദ്ദേഹം ആശംസയില്‍ വ്യക്തമാക്കി. ”ഗണേശ ചതുര്‍ത്ഥി ഉത്സവത്തിന്റെ മംഗളാവസരത്തില്‍ ശുഭാംശസകള്‍. ഭഗവാന്‍ ഗണേശന്റെ അനുഗ്രഹങ്ങള്‍ എപ്പോഴും നമ്മോടൊപ്പമുണ്ടാകട്ടെ. എല്ലായിടത്തും സന്തോഷവും സമൃദ്ധിയും ഉണ്ടാകട്ടെ.” ഒരു ട്വീറ്റില്‍ പ്രധാനമന്ത്രി പറഞ്ഞു.
ഹൈദരാബാദ് സംയോജന വേളയില്‍ ജീവന്‍ ബലിയര്‍പ്പിച്ചവര്‍ക്ക് പ്രധാനമന്ത്രി പ്രണാമം അര്‍പ്പിച്ചു

ഹൈദരാബാദ് സംസ്ഥാനം ഇന്ത്യയുമായി സംയോജിപ്പിച്ചപ്പോള്‍ രാജ്യത്തിന്റെ ഐക്യത്തിനായി സ്വന്തം ജീവന്‍ ബലിയര്‍പ്പിച്ച എല്ലാവര്‍ക്കും പ്രധാനമന്ത്രി ശ്രീ. നരേന്ദ്ര മോദി പ്രണാമം അര്‍പ്പിച്ചു. ഹൈദരാബാദ് സംസ്ഥാനത്തെ ഇന്ത്യയുമായി ലയിപ്പിക്കുന്നതില്‍ സര്‍ദാര്‍ പട്ടേല്‍ വഹിച്ച മാതൃകാപരമായ പങ്കിനെ പ്രധാനമന്ത്രി അനുസ്മരിച്ചു.
സര്ദാര് വല്ലഭഭായി പട്ടേലിന് അദ്ദേഹത്തിന്റെ ജന്മവാര്ഷികത്തില് പ്രധാനമന്ത്രി അഭിവാദ്യമര്പ്പിച്ചു

ഇന്ത്യയുടെ പ്രഥമ ഉപ പ്രധാനമന്ത്രിയായിരുന്ന സര്ദാര് വല്ലഭഭായി പട്ടേലിന്റെ ജന്മവാര്ഷികദിനത്തില് പ്രധാനമന്ത്രി ശ്രീ. നരേന്ദ്ര മോദി അഭിവാദ്യമര്പ്പിച്ചു ”ഉരുക്ക് മനുഷ്യനും ആധുനിക ഭാരതത്തിന്റെ ശില്പിയുമായ സര്ദാര് പട്ടേലിന് അഭിവാദ്യങ്ങള്”. പ്രധാനമന്ത്രി പറഞ്ഞു.
കമലാ ഹാരിസിന്  പ്രധാനമന്ത്രിയുടെ അഭിനന്ദനം

അമേരിക്കൻ വൈസ് പ്രെസിഡന്റായി സ്ഥാനമേറ്റ കമലാ ഹാരിസിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. " അമേരിക്കൻ വൈസ് പ്രെസിഡന്റായി സത്യപ്രതിജ്ഞ ചെയ്ത കമലാ ഹാരിസിന് അഭിനന്ദനങ്ങൾ . ഇതൊരു ചരിത്ര മുഹൂർത്തമാണ്. ഇന്ത്യ അമേരിക്ക ബന്ധങ്ങൾ കൂടുതൽ കരുത്തുറ്റതാക്കുന്നതിനു അവരുമായി ആശയവിനിമയം നടത്തുന്നത് ഉറ്റു നോക്കുന്നതാണ്. ഇന്ത്യ അമേരിക്ക സഖ്യം ലോകത്തിനു ഗുണപ്രദമാണ്. "
ഒനകെ ഒബവ്വയുടെ ജയന്തി ദിനത്തിൽ പ്രധാനമന്ത്രി ശ്രദ്ധാഞ്ജലി അർപ്പിച്ചു

കന്നഡ യോദ്ധാവ് ഒനകെ ഒബവ്വയുടെ ജയന്തിയുടെ പ്രത്യേക അവസരത്തിൽ പ്രധാനമന്ത്രി ശ്രീ നരേന്ദ്ര മോദി അവരെ വണങ്ങി. ഒനകെ ഒബവ്വ ‘നമ്മുടെ നാരീശക്തിയുടെ പ്രതീകമായി നമ്മെ പ്രചോദിപ്പിക്കുന്നു’ എന്ന് ശ്രീ മോദി പറഞ്ഞു. പ്രധാനമന്ത്രി ട്വീറ്റ് ചെയ്തു: “ധീരയായ ഒനകെ ഓബവ്വയെ ജയന്തിയുടെ പ്രത്യേക അവസരത്തിൽ ഞാൻ നമിക്കുന്നു. തന്റെ ജനതയെയും സംസ്‌കാരത്തെയും സംരക്ഷിക്കാൻ അവർ കഠിനമായി പോരാടിയ ധീരത ആർക്കും മറക്കാൻ കഴിയില്ല. നമ്മുടെ നാരീ ശക്തിയുടെ പ്രതീകമായി അവർ നമ്മെ പ്രചോദിപ്പിക്കുന്നു.
മഹാത്മാ ഫുലെയുടെ ജന്മ വാര്‍ഷികത്തില്‍ പ്രധാനമന്ത്രി ശ്രദ്ധാജ്ഞലി അര്‍പ്പിച്ചു

മഹാത്മാ ഫുലെയുടെ ജന്മ വാര്‍ഷികത്തില്‍ പ്രധാനമന്ത്രി ശ്രീ. നരേന്ദ്ര മോദി ശ്രദ്ധാജ്ഞലി അര്‍പ്പിച്ചു. ”പാര്‍ശ്വവത്ക്കരിക്കപ്പെട്ടവരുടെ ശബ്ദവും, അവരുടെ കഷ്ടപാടുകള്‍ക്ക് അറുതി വരുത്തുന്നതിനുമായി കാലത്തിന് മുന്‍പേ നടന്ന അതികായനായിരുന്നു മഹാത്മാ ഫുലെയെന്ന് പ്രധാനമന്ത്രി അനുസ്മരിച്ചു. ” മഹാത്മാ ഫുലെയുടെ ആദര്‍ശങ്ങളില്‍ പ്രചോദിതരായി, വിദ്യാഭ്യാസം പരമ പ്രധാന പങ്ക് വഹിക്കുന്ന, സമത്വവും ഐക്യവുമുള്ള ഒരു സമൂഹം കെട്ടിപ്പടുക്കാന്‍ നമുക്ക് കൂട്ടായി യത്‌നിക്കാമെന്ന് പ്രധാനമന്ത്രി പറഞ്ഞു.
രാഷ്ട്രപതിക്കു പ്രധാനമന്ത്രി ജന്മദിനാശംസകള്‍ നേര്‍ന്നു

രാഷ്ട്രപതി ശ്രീ. രാം നാഥ് കോവിന്ദിനു പ്രധാനമന്ത്രി ശ്രീ. നരേന്ദ്ര മോദി ആശംസകള്‍ നേര്‍ന്നു. ‘രാഷ്ട്രപതിജിക്കു പിറന്നാള്‍ ആശംസകള്‍. രാഷ്ട്രസേവനത്തിനായി സമര്‍പ്പിക്കപ്പെട്ട നീണ്ടതും ആരോഗ്യസമ്പൂഷ്ടവുമായ ജീവിതം നല്‍കി സര്‍വശക്തന്‍ അദ്ദേഹത്തെ അനുഗ്രഹിക്കട്ടെ. അധികാരമേറ്റതു മുതല്‍ ലാളിത്യം നിറഞ്ഞതും അനുകമ്പാപൂര്‍ണവുമായ ശൈലിയിലൂടെ അദ്ദേഹം രാജ്യത്തെ ജനങ്ങള്‍ക്കു പ്രിയങ്കരനായിക്കഴിഞ്ഞു. 125 കോടി ഇന്ത്യക്കാരുടെയും, അതില്‍ത്തന്നെ വിശേഷിച്ച് പാര്‍ശ്വവല്‍ക്കരിക്കപ്പെട്ടവരുടെ, പ്രതീക്ഷകളെ രാഷ്ട്രപതിജി വളരെ ഗൗരവത്തോടെയാണു കാണാറുള്ളതെന്നു ഞാന്‍ മനസ്സിലാക്കുന്നു’, പ്രധാനമന്ത്രി പറഞ്ഞു.
എച്ച്.എം.ടി. വാച്ചസിന്റെ സ്ഥലം കൈമാറുന്നതിനു മന്ത്രിസഭാ അനുമതി

വന്‍കിട വ്യവസായ മന്ത്രാലയത്തിന്റെ താഴെ പറയുന്ന രണ്ടു നിര്‍ദേശങ്ങള്‍ക്കു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. 1. ബംഗ്ലൂരിലും തുംകൂറിലുമുള്ള എച്ച്.എം.ടി. വാച്ചസ് ലിമിറ്റഡിന്റെ 208.35 ഏക്കര്‍ സ്ഥലം 1194.21 കോടി രൂപയും ഒപ്പം നികുതികളും ചുങ്കങ്ങളും കൈപ്പറ്റി ഇന്ത്യന്‍ സ്‌പേസ് റിസര്‍ച്ച് ഓര്‍ഗനൈസേഷ(ഐ.എസ്.ആര്‍.ഒ.)നു കൈമാറുക. 2. എച്ച്.എം.ടി. ലിമിറ്റഡിന് ബാംഗ്ലൂരി(ഗ്ലോബല്‍ വെയര്‍ഹൗസ്)ലുള്ള ഒരു ഏക്കര്‍ സ്ഥലം 34.30 കോടി രൂപയും ഒപ്പം നികുതികളും ചുങ്കങ്ങളും കൈപ്പറ്റി ഗ്യാസ് അതോറിറ്റി ഓഫ് ഇന്ത്യ ലിമിറ്റഡി(ഗെയ്ല്‍)നു കൈമാറുക. ഇടപാട് നടത്തുന്നതിലൂടെ ഉണ്ടാകുന്ന നികുതിബാധ്യതകളും അടിയന്തര ബാധ്യതകളും മറികടക്കാന്‍ ആവശ്യമായതു കഴിച്ചുള്ള ബാക്കി പണം കമ്പനിക്കു ലഭിച്ച വായ്പകളുടെയും മുന്‍കൂര്‍ പണത്തിന്റെയും തിരിച്ചടവിലേക്കായി ഗവണ്‍മെന്റ് അക്കൗണ്ടുകളില്‍ നിക്ഷേപിക്കണം.
തൊഴിലാളികളുടെ റിക്രൂട്ട്മെന്റിന് ഇന്ത്യയും സൗദി അറേബ്യയും തമ്മില് ഒപ്പുവെച്ച കരാറിന് കേന്ദ്ര മന്ത്രിസഭയുടെ അംഗീകാരം

തൊഴില് മേഖലയില് സഹകരിച്ച് പ്രവര്ത്തിക്കുന്നതിന് ഇന്ത്യയും സൗദി അറേബ്യയും തമ്മില് ഒപ്പുവെച്ച കരാറിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില് ചേര്ന്ന മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി. ഇക്കഴിഞ്ഞ ഏപ്രില് 2,3 തീയതികളില് പ്രധാനമന്ത്രിയുടെ സൗദി സന്ദര്ശന വേളയിലാണ് ഈ കരാറുകള് ഒപ്പുവെച്ചത്. സൗദി അറേബ്യയില് ജോലിചെയ്യുന്ന അവിദഗ്ധ, സെമി സ്കില്ഡ്, വിദഗ്ധ വിഭാഗങ്ങളില്പ്പെടുന്ന ഇന്ത്യക്കാരായ കുടിയേറ്റ തൊഴിലാളികള്ക്ക് ഈ കരാര് ഏറെ പ്രയോജനപ്പെടും.
പരീക്ഷകളെ കുറിച്ച്    ഡെറാഡൂണിലെ   വിദ്യാർത്ഥിനി ദിയ,  രചിച്ച കവിത  പങ്കിട്ടതിനെ  പ്രധാനമന്ത്രി അഭിനന്ദിച്ചു

ഡെറാഡൂണിലെ ഒഎൻജിസി കേന്ദ്രീയ വിദ്യാലയത്തിലെ വിദ്യാർത്ഥിനിയായ കുമാരി ദിയ പരീക്ഷയെക്കുറിച്ച് രചിച്ച കവിത പങ്കുവെച്ചതിന് പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു. കേന്ദ്രീയ വിദ്യാലയ സംഗത്ഥന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു; "വളരെ ക്രിയാത്മകമാണ്! സമ്മർദ്ദമില്ലാത്ത പരീക്ഷകളാണ് മികച്ച പരീക്ഷകൾ. ഈ മാസം 27-ന് പരീക്ഷാ പെചർച്ച 2023-ൽ നാം ഇതും മറ്റും ചർച്ച ചെയ്യും."
പ്രധാനമന്ത്രി ‘ഹുനര്‍ ഹാട്ട്’ സന്ദര്‍ശിച്ചു

പ്രധാനമന്ത്രി ശ്രീ നരേന്ദ്രമോദി ഇന്ന് ന്യൂഡല്‍ഹിയിലെ ‘ഹുനര്‍ ഹാട്ട്’ സന്ദര്‍ശിച്ചു. രാജ്യത്തിന്റെ വിവിധ ഭാഗങ്ങളില്‍ നിന്ന് ഹുനര്‍ ഹാട്ടില്‍ പങ്കെടുക്കുന്ന കൗശലപണിക്കാര്‍, ശില്‍പ്പികള്‍ പാചകവിദഗ്ധര്‍ എന്നിവരുടെ സ്റ്റാളുകള്‍ അദ്ദേഹംസന്ദര്‍ശിച്ചു. ഇന്ത്യാ ഗേറ്റിന്റെ പുല്‍ത്തകിടയില്‍ അത്തരം 250 സ്റ്റാളുകള്‍ തയാറാക്കിയിട്ടുണ്ട്. ഇതില്‍ പങ്കെടുക്കുന്ന കൗശലപണിക്കാരില്‍ 50%വും സ്ത്രീകളാണ്. പ്രധാനമന്ത്രി ഹാട്ടില്‍ പങ്കെടുക്കുന്ന കൗശലപണിക്കാരുമായി ആശയവിനിമയം നടത്തുകയും സാംസ്‌ക്കാരിക പരിപാടി വീക്ഷിക്കുകയും ചെയ്തു. തൊഴിലവസരങ്ങള്‍ ലഭ്യമാക്കുന്നതിനോടൊപ്പം നാമാവശേഷത്തിന്റെ വക്കിലെത്തിനില്‍ക്കുന്ന ഇന്ത്യയുടെ തദ്ദേശീയമായ പാരമ്പര്യ പൈതൃകങ്ങളെ പ്രോത്സാഹിപ്പിക്കുന്നതിനുമുള്ള ഗവണ്‍മെന്റിന്റെ പ്രതിജ്ഞാബദ്ധതയാണ് ‘ഹുനര്‍ ഹാട്ടി’ല്‍ പ്രതിഫലിക്കുന്നത്. ഈ വര്‍ഷത്തെ ‘ഹുനര്‍ ഹാട്ടി’ന്റെ ആശയം ‘കൗശലില്‍ നിന്ന് കാമി’ലേക്ക് എന്നതാണ്. ഏകദേശം 3 ലക്ഷം വിദഗ്ധരായ കൗശലപണിക്കാര്‍, ശില്‍പ്പപണിക്കാര്‍, പാചകവിദഗ്ധര്‍ എന്നിവര്‍ക്ക് കഴിഞ്ഞ 3 വര്‍ഷം കൊണ്ട് തൊഴിലും തൊഴിലവസരങ്ങളും ‘ഹുനര്‍ ഹാട്ടി’ലൂടെ ലഭ്യമാക്കാനായിട്ടുണ്ട്. വലിയതോതിലുള്ള സ്ത്രീ കൗശലപണിക്കാരും ഇതിന്റെ ഗുണഭോക്താക്കളായിട്ടുണ്ട്.
ബ്രിക്‌സ് ബിസിനസ് ഫോറം 2022ന്റെ ഉദ്ഘാടന ചടങ്ങിൽ പ്രധാനമന്ത്രി ശ്രീ നരേന്ദ്ര മോദി നടത്തിയ പ്രസംഗം

ശ്രേഷ്ഠരേ , ബ്രിക്സ് ബിസിനസ്സ് നേതാക്കളേ നമസ്കാരം! വളർന്നുവരുന്ന സമ്പദ്‌വ്യവസ്ഥകളുടെ ഈ ഗ്രൂപ്പിന് ആഗോള വളർച്ചയുടെ എഞ്ചിൻ ആയി പരിണമിക്കാൻ കഴിയുമെന്ന വിശ്വാസത്തോടെയാണ് ബ്രിക്സ് സ്ഥാപിതമായത്. ഇന്ന് ലോകം മുഴുവൻ കോവിഡിന് ശേഷമുള്ള വീണ്ടെടുക്കലിൽ ശ്രദ്ധ കേന്ദ്രീകരിക്കുമ്പോൾ, ബ്രിക്‌സ് രാജ്യങ്ങളുടെ പങ്ക് വീണ്ടും വളരെ പ്രാധാന്യത്തോടെ തുടരും. സുഹൃത്തുക്കളേ , മഹാമാരിയിൽ നിന്ന് ഉയർന്നുവരുന്ന സാമ്പത്തിക പ്രശ്‌നങ്ങളെ നേരിടാൻ, ഇന്ത്യയിൽ നാം "പരിഷ്‌ക്കരിക്കുക, നടപ്പിലാക്കുക, പരിവർത്തനം ചെയ്യുക" എന്ന മന്ത്രം സ്വീകരിച്ചു. ഈ സമീപനത്തിന്റെ ഫലങ്ങൾ ഇന്ത്യൻ സമ്പദ്‌വ്യവസ്ഥയുടെ പ്രകടനത്തിൽ നിന്ന് വ്യക്തമാണ്. ഈ വർഷം, ഞങ്ങൾ 7.5 ശതമാനം വളർച്ച പ്രതീക്ഷിക്കുന്നു, അത് ഞങ്ങളെ അതിവേഗം വളരുന്ന പ്രധാന സമ്പദ്‌വ്യവസ്ഥയാക്കുന്നു. വളർന്നുവരുന്ന 'ന്യൂ ഇന്ത്യ'യിൽ എല്ലാ മേഖലയിലും പരിവർത്തനാത്മകമായ മാറ്റങ്ങൾ സംഭവിക്കുന്നു. ഇന്ന് ഞാൻ നിങ്ങളുടെ ശ്രദ്ധ നാല് പ്രധാന വശങ്ങളിലേക്ക് ആകർഷിക്കാൻ ആഗ്രഹിക്കുന്നു. ഒന്നാമതായി, ഇന്ത്യയുടെ നിലവിലെ സാമ്പത്തിക വീണ്ടെടുക്കലിന്റെ പ്രധാന സ്തംഭം സാങ്കേതികവിദ്യയുടെ നേതൃത്വത്തിലുള്ള വളർച്ചയാണ്. എല്ലാ മേഖലയിലും ഞങ്ങൾ നവീകരണത്തെ പിന്തുണയ്ക്കുന്നു ബഹിരാകാശം, നീല സമ്പദ്‌വ്യവസ്ഥ, ഗ്രീൻ ഹൈഡ്രജൻ, ക്ലീൻ എനർജി, ഡ്രോണുകൾ, ജിയോ സ്പേഷ്യൽ ഡാറ്റ തുടങ്ങിയ നിരവധി മേഖലകളിൽ ഞങ്ങൾ നവീകരണ സൗഹൃദ നയങ്ങൾ ഉണ്ടാക്കിയിട്ടുണ്ട്. ഇന്ന്, നവീനാശയങ്ങൾക്കായി ലോകത്തിലെ ഏറ്റവും മികച്ച ആവാസവ്യവസ്ഥകളിൽ ഒന്നാണ് ഇന്ത്യയിലുള്ളത്, ഇത് ഇന്ത്യൻ സ്റ്റാർട്ടപ്പുകളുടെ വർദ്ധിച്ചുവരുന്ന എണ്ണത്തിൽ പ്രതിഫലിക്കുന്നു. ഇന്ത്യയിൽ 70,000-ത്തിലധികം സ്റ്റാർട്ടപ്പുകളിലായി 100-ലധികം യൂണികോണുകൾ ഉണ്ട്, അവയുടെ എണ്ണം വർദ്ധിച്ചുകൊണ്ടിരിക്കുന്നു. രണ്ടാമതായി, മഹാമാരിയുടെ സമയത്ത് പോലും, ബിസിനസ്സ് ചെയ്യുന്നത് എളുപ്പമാക്കാൻ ഇന്ത്യ നിരവധി ശ്രമങ്ങൾ തുടർന്നു. ബിസിനസ്സിലെ പാലിക്കൽ ഭാരം കുറയ്ക്കുന്നതിന് ആയിരക്കണക്കിന് നിയമങ്ങൾ മാറ്റി. ഗവൺമെന്റ് നയങ്ങളിലും നടപടിക്രമങ്ങളിലും കൂടുതൽ സുതാര്യതയും സ്ഥിരതയും കൊണ്ടുവരുന്നതിനുള്ള പ്രവർത്തനങ്ങൾ വൻതോതിൽ നടക്കുന്നു. മൂന്നാമതായി, ഇന്ത്യയിലെ അടിസ്ഥാന സൗകര്യങ്ങളും വലിയ തോതിൽ മെച്ചപ്പെടുത്തുന്നു, അതിന്റെ വിപുലീകരണവും നടക്കുന്നു. ഇതിനായി ഇന്ത്യ ദേശീയ മാസ്റ്റർ പ്ലാൻ തയ്യാറാക്കിയിട്ടുണ്ട്. നമ്മുടെ നാഷണൽ ഇൻഫ്രാസ്ട്രക്ചർ പൈപ്പ് ലൈനിന് കീഴിൽ 1.5 ട്രില്യൺ ഡോളറിന്റെ നിക്ഷേപ അവസരങ്ങളുണ്ട്. നാലാമതായി, ലോകതലത്തിൽ ഇതുവരെ കണ്ടിട്ടില്ലാത്ത തരത്തിലുള്ള ഡിജിറ്റൽ പരിവർത്തനം ഇന്ന് ഇന്ത്യയിൽ നടക്കുന്നുണ്ട് 2025ഓടെ ഇന്ത്യൻ ഡിജിറ്റൽ സമ്പദ്‌വ്യവസ്ഥയുടെ മൂല്യം 1 ട്രില്യൺ ഡോളറിലെത്തും. ഡിജിറ്റൽ മേഖലയുടെ വളർച്ചയും തൊഴിൽ ശക്തിയിൽ സ്ത്രീകളുടെ പങ്കാളിത്തത്തെ പ്രോത്സാഹിപ്പിച്ചു. 4.4 ദശലക്ഷം പ്രൊഫഷണലുകളിൽ ഏകദേശം 36% സ്ത്രീകളും നമ്മുടെ ഐടി മേഖലയിൽ ജോലി ചെയ്യുന്നു. സാങ്കേതികവിദ്യയെ അടിസ്ഥാനമാക്കിയുള്ള സാമ്പത്തിക ഉൾപ്പെടുത്തലിന്റെ പരമാവധി പ്രയോജനം നമ്മുടെ ഗ്രാമപ്രദേശങ്ങളിലെ സ്ത്രീകൾക്ക് ലഭിച്ചിരിക്കുന്നു. ബ്രിക്സ് വിമൻ ബിസിനസ് അലയൻസിന് ഇന്ത്യയിലെ ഈ പരിവർത്തന മാറ്റത്തിൽ പഠനം നടത്താൻ കഴിയും. അതുപോലെ, നവീകരണത്തിന്റെ നേതൃത്വത്തിലുള്ള സാമ്പത്തിക വീണ്ടെടുപ്പിനെക്കുറിച്ച് നമുക്ക് ഉപയോഗപ്രദമായ ഒരു സംഭാഷണം നടത്താം. ബ്രിക്‌സ് ബിസിനസ് ഫോറം ഞങ്ങളുടെ സ്റ്റാർട്ടപ്പുകൾക്കിടയിൽ പതിവായി കൈമാറ്റം ചെയ്യുന്നതിനുള്ള ഒരു പ്ലാറ്റ്ഫോം വികസിപ്പിക്കുന്നതിനെ കുറിച്ച് ആലോചിക്കണമെന്ന് ഞാൻ നിർദ്ദേശിക്കുന്നു. ബ്രിക്‌സ് ബിസിനസ് ഫോറത്തെക്കുറിച്ചുള്ള ഇന്നത്തെ ചർച്ച വളരെ പ്രയോജനകരമാകുമെന്ന് എനിക്ക് ഉറപ്പുണ്ട്. നിങ്ങൾക്ക് എല്ലാവിധ ആശംസകളും നേരുന്നു. നന്ദി. –ND–
പാഴ്‌സി പുതുവത്സര ദിനം:  പ്രധാനമന്ത്രി ആശംസകള്‍ നേര്‍ന്നു.

പാഴ്‌സി പുതുവര്‍ഷദിനമായ നവ്‌റോസിനോടനുബന്ധിച്ച് പ്രധാനമന്ത്രി ശ്രീ. നരേന്ദ്ര മോദി എല്ലാ ജനങ്ങള്‍ക്കും ആശംസകള്‍ നേര്‍ന്നു. ”എല്ലാ പാഴ്‌സി സഹോദരന്മാര്‍ക്കും സഹോദരിമാര്‍ക്കും പുതുവത്സരാംശംസകള്‍. ഈ വര്‍ഷം പുരോഗതിയും സന്തോഷവും നിറഞ്ഞതാവട്ടെ” – പ്രധാനമന്ത്രി സന്ദേശത്തില്‍ പറഞ്ഞു.